A NETFLIX DOKUMENTUMFILM-SOROZATA
Május 27. van, pontosan reggel fél hét.
Máris érkezünk a legfrissebb hírekkel.
ZÜRICH, SVÁJC, 2015. MÁJUS 27.
Szorosan követünk egy világszintű hatást kiváltó sztorit.
Támadások célpontja lett a FIFA, a futballt uraló sok milliárdos szervezet.
Bomba. Földrengés a Nemzetközi Labdarúgó-szövetségnél.
A FIFA 2015 májusában az összeomlás szélére jutott.
A Nemzetközi Labdarúgó-szövetség számos tisztviselőjét
tartóztatták le korrupció gyanújával.
Többeket letartóztattak a szervezet központjában, Zürichben.
A FIFA végrehajtó bizottságának vezető tagjait.
A hír csak pár órája jött, de mit tudsz a letartóztatásokról?
FBI-nyomozásról van szó.
A FIFA egyik fő szállodájában, a Baur au Lac-ban razziáztak.
Olyan emberek voltak,
akik nem egyszerűen a világ legnagyobb sportágát irányították,
hanem sok szempontból a legnagyobb céget is.
Ezzel az autóval szállítják el az egyiküket.
Percenként kaptuk a hívásokat az újabb letartóztatásokról.
Keményen dolgoztunk, hogy mindent kézben tartsunk,
és megfelelően hajtsuk végre ezt.
Emlékszem, otthonról autóztam be a FIFA-hoz, és azzal hívtak fel,
hogy találkoznunk kell, mert nagy baj van.
RENDŐRSÉG
Nagyon nehéz nap volt. A legrosszabb nap.
Olyanokat tartóztattak le, akiket jól ismertem.
De csak akkor derült ki, mekkora a baj, mikor vádat emeltek
néhány órával később.
Nem sokkal később
az Igazságügy-minisztérium bejelentette a vádemelést
számos személy ellen,
beleértve a végrehajtó bizottság legfontosabb tagjait.
Ők döntöttek arról,
melyik ország rendezheti a vb-t. A szervezet irányítói voltak.
Bejelentjük a vádemelést és a letartóztatásokat
hosszú nyomozásunk eredményeként vesztegetés és korrupció ügyében
a labdarúgás világában.
A vádirat első olvasásakor megdöbben az ember.
Nem egyszerűen őket vádolják.
Azt sugallják, hogy a FIFA a felelős.
Az érintettekkel szembeni 47 rendbeli vádemelés
kiterjed a zsarolás, a banki csalás
és a pénzmosás bűntettére, két évtizedet lefedve.
Annak alapján, ahogy Loretta Lynch és Jim Comey beszélt a FIFA-ról…
Olyan vádakat hoztak fel, amelyek a maffiánál merülnek fel
vagy a mexikói drogkartelleknél.
Ha az USA Igazságügy-minisztériuma bűnözőnek nevezi a FIFA-t,
akkor az kiütésnek számít.
A szervezet egyszerűen összeomlik.
Senki sem áll a törvény felett.
New Yorkból küldtek üzenetet a nemzetközi futballnak.
„Nem takarítottak a házuk táján. Majd mi megtesszük.”
Ez kétségtelenül világbajnokság színvonalú csalás,
és ma piros lapot mutatunk fel a FIFA-nak.
Hirtelen lehullott a vállalati lepel,
és kiderült, mennyi korrupció,
nyerészkedés, önérdek, kapzsiság,
politikai intrika és cselszövés jellemzi azt,
amit a „FIFA-családnak” neveztek.
- Blatter úr? - Blatter úr?
Lemond, Blatter úr?
És a család feje Sepp Blatter volt.
Ő volt a futball keresztapja.
Érinthetetlennek tartotta magát.
A legtöbb testületben, ha vád alá helyeznek két alelnököt,
és a végrehajtó bizottság tagjait,
az elnök lemond vagy lemondásra kényszerítik.
Miért mondanék le?
A lemondással azt közölném,
hogy mindenért én vagyok a felelős.
A korrupció évtizedekig teljesen átszőtte a FIFA-t,
egészen a 2015-ös bukásig.
Fontos feladataik voltak minden szinten
focipályák építésétől kezdve a fejlődő országokban
a világbajnokság megszervezéséig.
Nekik kellett betartatni a futball becsületességét garantáló szabályokat,
őrizni a játék erkölcsösségét.
Ehelyett korrumpálták a nemzetközi futballt
a személyes haszonszerzés céljával.
De ez nem igaz. Ezek légből kapott vádak.
Az intézmény nem korrupt. A futballban nincs korrupció.
PIROS LAP A FIFA-NAK
Semmit sem tett, hogy megállítsa az elszabadult folyamatokat.
Tiszta a lelkiismeretem.
Ugyanis ezért nem lehetek felelős.
A FIFA ártalmassá vált, méreggé. A FIFA bűnszervezet lett.
Kiváló munkát végeztem a FIFA-nál.
Hajrá, FIFA!
Nem jöttem rá, mekkora a hatalmuk.
Nem tudtam, hogy kormányokat, bankokat irányítanak.
Azt hittem, ők hozzák a szabályokat, de ennyi.
A FIFA tagjai mintha egy titkos kertben élnének, amit nem akarsz otthagyni.
A kimondatlan megegyezés az, hogy bármit megtehetnek.
A sport világának urai,
és sok esetben a politikusoknál is hatalmasabbak,
mert a politikusok változnak, ők viszont sokáig pozícióban maradnak.
Ami a letartóztatásokat illeti,
ez ismét az USA nyilvánvaló próbálkozása,
hogy kiterjessze a joghatóságát más országokra.
Katar!
Meg voltunk döbbenve.
Az első reakcióm az volt, hogy ezt megvették.
Megtámadtak minket, megtámadták a FIFA-t.
Példátlan támadások értek minden irányból.
Velem kapcsolatban folyton a korrupciót emlegetik majd.
Ez a sztori a FIFA történetéről szól,
ami részben a futball története,
és bemutatja, hogy ereszt gyökeret a korrupció
a világ különböző pontjain.
Ma is messze ez a legnagyobb korrupciós botrány a sportvilágban,
amit csak ismerünk.
SEPP BLATTER FELEMELKEDÉSE
A FIFA-t az a megtiszteltetés érte, hogy a világ legcsodásabb játékáért felel,
amibe az emberek gyerekkorukban szeretnek bele,
és életük végéig szeretik.
De az is fontos feladatuk,
hogy védelmezzék a sportág értékeit.
Sokkal boldogabb állapot,
ha nem ismerjük a futball gusztustalan belső ügyeit,
és csak szeretjük és drukkolunk a nemzeti csapatnak,
ártatlanságból és szeretetből.
Ugyanakkor
a legtöbb szurkoló érzi, ha nincs rendben minden.
OROSZORSZÁG
Az átlagos drukker focit akar nézni, ott akar lenni a vébén.
A sztárokat szeretné látni, a Ronaldókat és Messiket.
Nem érdeklik a FIFA belső harcai.
Tudja, hogy a FIFA korrupt, és elege van belőle.
Jogos kérdés, hogy miért érdekelje az átlagos szurkolót a korrupció?
Azért, mert a sport még mindig azt az illúziót adja a világnak,
hogy szép, tisztességes, szórakoztató, tiszta dolog.
Nem az, de ez az illúzió még mindig él.
Ha nem küzdünk a korrupció ellen a sportban, sehol se tegyük.
Ha meg szeretnénk érteni, hogy vert gyökeret a korrupció
a világ különböző tájain,
fontos visszatérni a FIFA létrejöttéhez.
A FIFA-t hét európai futballszövetség alapította 1904-ben,
és mind amatőr volt. Egyáltalán nem volt benne pénz.
Idealisták voltak, a cél a játék volt egymás ellen.
Azt akarták, hogy a foci a jó ereje legyen.
1938-AS FIFA FÉRFI LABDARÚGÓ-VILÁGBAJNOKSÁG
A futball népszerűsége évtizedeken át döbbenetesen nőtt,
annak ellenére, hogy milyen kicsi volt a FIFA sokáig.
Évekig csak egy irodaházban működtek Zürich belvárosában,
saját központjuk sem volt.
Amatőr szervezet volt
egészen 1974-ig.
Akkoriban a FIFA elnöke
egy kiemelkedő angol futballszakember volt,
Stanley Rous,
akinek aztán kihívója akadt a brazil João Havelange személyében.
Megemlíteném,
hogy Stanley nagy tisztelője vagyok.
És amikor választási küzdelem van,
nem válunk ellenségekké, csak egy időre ellenfelekké.
João Havelange a leghíresebb brazil a világon.
João Havelange úszó volt, aki olimpián is szerepelt.
João Havelange volt a Brazil Sportszövetség elnöke.
Őszintén érdekelte a sport.
Rájött, hogy a sporttal kapcsolatos tudását
politikai hatalomra válthatja.
Alaposan megismerte a FIFA-n belüli politikai helyzetet.
Látta, hogy jó esély nyílt a számára.
Tényleg olyan rossz lenne a focinak, ha Brazília nyerné el a posztot?
Nem tudom. Engem nyugtalanítana.
Miért?
Azért, mert megtapasztaltam, hogy…
a sporthoz való hozzáállásuk mennyire különbözik a miénktől.
Stanley Rous elkövetett néhány nagy hibát
és tévedést a nemzetközi porondon.
Különösen fontos, hogy toleránsan viszonyult
Dél-Afrika apartheid rendszeréhez
és a FIFA-tagságukhoz.
Nem szeretik Afrikában.
Stanley Roust a Brit Birodalom képviselőjének tekintik,
amely akadályozza a függetlenségért küzdő afrikai országok fejlődését.
Havelange azt mondta,
amíg tart az apartheid,
Dél-Afrika tiltólistán lesz a FIFA-ban, ha őt választják meg.
Havelange nagyon ravasznak bizonyult a választáson,
és itt jön a képbe a politika, mégpedig a nagypolitika.
Minden ország labdarúgó szövetségének egy szavazata van az elnökválasztáson.
A világ minden pontjáról jönnek szavazatok,
Afrika is nagyon fontos,
és João Havelange jól értette, hogy ha meg akarja nyerni a választást,
nem árt, ha megígéri nekik,
hogy forrásokhoz fognak jutni,
egy kis pénzhez a sportág fejlesztésére a saját országukban.
És persze ott van a gyanú,
hogy pénzt, a hírhedt csomagokat,
a barna borítékokat
kiosztották a küldötteknek a frankfurti hotelben
a kongresszus előtti napokban.
Persze hogy megtörtént. Biztosan megtörtént.
A FIFA KONGRESSZUSA, 1974. JÚNIUS 11.
Küldött urak, Havelange úr 68 szavazatot kapott,
Sir Stanley Rous pedig 52 szavazatot.
A FIFA új elnöke Havelange úr.
João Havelange megválasztása vízválasztó volt a FIFA számára.
A brazil iparbáró
lecserélte a régi vágású angol sporit.
Váratlan és megdöbbentő volt.
Havelange érkezése a FIFA-hoz egyben a kapitalizmus érkezése is volt,
abban az értelemben, hogy megváltozott a FIFA identitása,
hogy már nem volt baráti klub,
a sportágat szerető európaiak klubja,
hanem üzleti vállalkozás lett belőle.
Nem sokkal FIFA elnökévé választásom után
két különösen ambiciózus projekt elindítása a szándékom.
Elsősorban az új és a harmadik világbeli országoknak fognak segítséget nyújtani.
Tehát Havelange ígéretet tett arra,
hogy fokozza a fejlesztéseket, főleg Afrikában.
De a probléma az volt, hogy a FIFA-nak nem volt sok pénze
a programok végrehajtására.
És ekkor jött a képbe Sepp Blatter.
A FIFA 1974 októberében keresett meg azzal,
hogy Havelange keres valakit a sportág fejlesztésére.
Azt hallottam, „FIFA”.
Azt mondtam, azonnal, repülök!
Találkoztam Havelange-zsal.
Nagydarab, magas ember volt.
Hozzám képest könnyű magasnak lenni.
Sosem voltam magasabb Messinél, olyan 170, 169 cm vagyok.
Szóval könnyű magasnak lenni.
Rám nézett, és azt mondta…
„Szeretne velem dolgozni?”
Mire én: „Igen, elnök úr.”
Kézfogás.
Azt mondta: „Fel van véve.”
Ezzel megkaptam azt, amit mindig is akartam,
a futballért dolgozni a futball világában.
De nem tudtam egyedül fejleszteni a sportágat.
Segítségre kellett.
A FIFA-nak nem volt pénze.
Így aztán megkerestem a Coca-Colát, és tartottam egy prezentációt.
Volt ott egy férfi, aki azt mondta…
„Meghallgattam a mondandóját,
de hány üveg Coca-Colát fog eladni nekem?”
Azt mondtam, ez nem a Coca-Cola eladásáról szól,
hanem arról, hogy két nagy szervezet
együtt cselekedhet a fiatalok érdekében.
Így aztán 1976-ban sajtótájékoztatót tartottunk,
és bejelentettük, hogy a Coca-Cola nagy támogatást nyújt
a FIFA-nak a fejlesztési programokhoz és az ifjúsági versenyekhez.
Ő volt az első, aki bevezette
a modern szponzorálást a fejlesztési programokba.
Teljesen új dolog volt. Forradalmi.
A Coca-Cola támogatta a FIFA Coca-Cola Programot,
így nevezték.
Ez volt a modern FIFA kezdete.
És miután meglett a Coca-Cola,
a többiek követték őket.
Az Adidas felszereléssel támogatott.
Aztán megkötöttük a szerződést a KLM-mel.
És ez Havelange irányításának első négy évében történt.
Most először komoly szponzorok érkeztek.
Ezt követően a többi márka
közeledni kezdett a focihoz, hogy támogassa a '78-as vb-t.
ÉLETET ADUNK
Pénzlavina ömlik a FIFA-hoz.
A foci termék lett.
És ekkor, magától értetődően, megérkezik a politika.
ARGENTÍNA '78 ÜDVÖZLI A COCA -COLA
1978-AS FIFA LABDARÚGÓ-VILÁGBAJNOKSÁG
Biztos vagyok abban, hogy Argentína kiváló világbajnokságot rendez.
Gazdaságilag gazdag ország.
Pénzügyi szempontból megfelelőek a feltételek
a tökéletes világbajnoksághoz.
A '78-as vb figyelemre méltó pillanat volt
a sport és a politika történetében,
mert lehetőséget adott a FIFA-nak,
hogy elkezdje kihasználni a pénzügyi erejét,
de azt is lehetővé tette,
hogy ágyba bújjon a világ talán legvisszataszítóbb politikusaival.
Argentínában 1976-ban magához ragadta a hatalmat
egy fasiszta, erőszakos, brutális katonai csoport.
Szörnyű bűntetteket követtek el, emberek tűntek el.
Argentína vezetője ez a szigorú megjelenésű férfi, Videla tábornok volt.
A katonai junta összeszedte a disszidenseket,
helikopterre rakta őket, és kilökték őket a La Plata folyó felett.
Eltiportak minden ellenállást,
a modern világtörténelem szörnyű pillanata volt ez.
A diktatúra katasztrofális hatással járt az országra.
Fájdalmat hozott.
A vb-t nem függesztették fel az ország gazdasági problémái ellenére.
Az elnök szavai csak újabb megerősítést jelentettek a számunkra.
Ezért elégedetten és boldogan utazunk el.
Van egy modern szó a kegyetlen vagy igazságtalan rendszerekre,
amelyek önmaguk dicsőítésére
vagy az imidzsük tisztára mosására használják a futballt,
és ez a modern szó a sportmosdatás.
A kifelé mutatott kép megszépítése a sport bevonásával.
A leghíresebb példa nem Argentína,
hanem az 1936-os berlini olimpia, amely Hitler nagy húzása volt.
Az argentínai világbajnokság mindenben az 1936-os olimpiát másolja.
Felszólítjuk a focistákat, a szurkolókat
és a világsajtót a sportrendezvény bojkottálására.
Nagyszabású kampány indult a bojkott érdekében, de egy ország sem csatlakozott.
Argentína!
Argentína csodálatos csapatával döntőbe jutott.
Az egyik sztár Mario Kempes volt, aki bokáig letolt zoknival,
extravagáns kinézettel, hosszú hajjal játszott.
Három csel után a kapuson is átküzdötte magát.
Lélegzetelállító volt.
És Argentína megnyerte a tornát.
Számomra azok voltak az ország első boldog közös pillanatai.
Az eufóriát a szomorúság követte,
amikor a diktatúra végén megtudtuk,
hogy mi történt azokban az években,
és kiderült, hogy bábként használtak minket.
Ott tartottam.
Azért ott, mert ez sport volt, nem politika.
Kiválóan szervezték meg,
fegyelmezetten bonyolították le, és remek világbajnokság volt.
Havelange kijelentette, hogy a foci és a politika nem keveredhet.
A FIFA pártatlan és nem politizáló szervezet.
João Havelange a világbajnoki döntőt az El Monumental stadionban szervezte,
amely 500 méterre volt az Argentin Haditengerészeti Iskola börtönétől,
ahol a diktatúra ellenzőit megkínozták és megölték.
„Mert nem politizálok.”
Értik?
És a legmegvetendőbb politikát űzte.
Azt, amelyik a diktatúrákat támogatja.
A sportmosdatás ma nagy kérdés,
és ha visszatekintünk az 1978-as világbajnokságra,
az 1936-os olimpiára, és megnézzük a mai helyzetet,
még felkavaróbb a dolog.
A sport lényegében lehetővé tette,
hogy megvegyék az emberi jogokat eltipró rezsimek,
ahelyett, hogy a hatalmával fellépne ellenük.
És kimondhatjuk,
hogy ennek Argentínában írták meg az eredeti forgatókönyvét.
ZÜRICH, SVÁJC
A történetünkben, amely elmondja, hogy vert gyökeret a korrupció a FIFA-nál,
megvannak az eredendő bűn pillanatai,
amikor valaki korrupt lett, és ez aztán járványszerűen terjedt,
és úgy tűnik, hogy ez a pillanat az argentínai világbajnokság után
kétségtelenül ilyen pillanat.
Egyesek szerint Havelange-t elismerés illeti azért,
hogy nagyszerű örökséget hagyott a focira, ami maga is vita tárgya lehet,
de korrumpálta Horst Dassler,
az Adidas német tulajdonosa.
Tizenötezer cipőt gyártunk, ami a fő tevékenységünk,
valamint egyebek mellett napi 500 labdát.
Az Adidasnak rendkívüli, összenőtt kapcsolata volt a FIFA-val,
és Horst Dassler figyelemre méltó hatalommal és befolyással rendelkezett
akkor már évtizedek óta.
Gyakorlatilag a tévében a világbajnokságon látott Adidas-termék száma
jól tükrözte az Adidas színfalak mögötti befolyását.
És a történet szerint az Adidas készítette a teljes marketingcsomagot
az 1982-es spanyolországi világbajnokságra.
Horst Dassler beleírta a szerződésbe, hogy pénzt fizet Havelange-nak,
hogy biztosítsa a jogokat,
ami tulajdonképpen megvesztegetés volt.
Tehát João Havelange, a FIFA elnöke,
pénzt fogadott el a marketingjogokért.
Aztán Dassler más módszereket is kitalált Havelange megvesztegetésére,
hogy időkorlát nélkül gyakorolhassa a jogokat,
mert tudta, hogy a foci értéke meredeken fog nőni.
A televízió fejlődésével
a közvetítési jogok rendkívül értékessé váltak.
Ezért Horst Dassler belépett a tiszta sportmarketingbe.
Meg akarta venni a világbajnokság jogait a FIFA-tól,
majd eladni a műsorszolgáltatóknak.
Havelange-t nem feltétlenül a jogok pontos piaci értéke érdekli.
Az érdekli,
és itt kezd eldurvulni a dolog,
hogy mennyi kenőpénzt fizet neki Dassler
a jogokért cserébe.
Dassler létrehoz egy céget, az ISL-t, az International Sport and Leisure-t,
és a cég megszerzi a FIFA-hoz köthető szinte összes jogot.
Akkoriban a modell egyszerű volt, és nagyon nyereséges az ISL számára.
Egyszerűen megvették a jogokat.
Fizettek egy bizonyos összeget a FIFA-nak
az összes marketingjogért cserébe.
A jogokkal bármit tehettünk,
és nyilván több pénzért adtuk el őket.
Amíg pénzt hozott a FIFA-nak, elégedettek voltak,
mert nem is értették, mit csinálunk,
a bevétel viszont tetszett nekik.
Egyértelműen hasznot húztak a hatalmukból.
A szisztémát Horst Dassler találta ki.
Az ISL gyakorlatilag monopóliumhoz jutott, és ez sötét út kezdetét jelentette.
Havelange maximálisan bízott Blatterben,
és Blatter a viselkedésével meg is szolgálta a bizalmat.
Mindent megtett az elnökért.
A tanúja voltam ennek.
Emlékszem, hogy akkoriban a FIFA-nak 11 tagja volt,
én pedig a 12. voltam.
És a 12. annak idején
nem lépett pályára.
Csere voltam, aki csak akkor ment fel,
ha valaki megsérült…
Sosem játszott.
Azt mondtam: „Nem vagyok ostoba,
nem akarok egész életemben a kispadon ülni.”
Blatter rendkívül ambiciózus marketinges volt.
Megtanulta, hogyan jusson fel a ranglétrán a tárgyalási készségével.
Az egyik módszere az volt,
hogy Havelange hűséges munkásává vált.
Így aztán 1981-re meg is szerezte a főtitkári posztot.
Ezzel a második ember lett Havelange után.
Halló!
És Havelange mindig Brazíliában volt, hat hetente, kéthavonta nézett be,
hogy áll-e még az épület.
Blatter ezért többé-kevésbé azt tett, amit akart.
Ő pozicionálta a legjobban magát.
Ő volt a pók a háló közepén.
Havelange-nak pedig megfelelt ez a felállás.
Megkapta a csúszópénzeket. Ő volt az elnök.
Learathatta a dicsőséget.
1982-ES FIFA LABDARÚGÓ-VILÁGBAJNOKSÁG
A pillanat, amikor mindenki megértette,
hogy ennek a fickónak nagy a hatalma és a FIFA más lett,
a spanyol világbajnokság volt, ez nem kétséges.
Óriási minőségi ugrás történt Argentína sötétsége után
a napsütéses 1982-es spanyol vb-re, még az időjárás szempontjából is.
Csak a tény, hogy Spanyolországban volt,
ahol éppen véget ért egy négy évtizedes diktatúra. Francóé.
Teljesen más helyzet volt.
Az árnyékból a fényre léptünk,
és aki ragyogott, az Havelange volt. Ő is.
Még egy híres jelenet is van,
amikor János Károly király és Havelange együtt érkezik.
És az volt az érzésünk, hogy a király valójában Havelange,
annyira más volt a kiállásuk.
Úgy tűnt, hogy Havelange a király.
João Havelange rendkívül befolyásos ember lett a FIFA-nál.
Nem akadt komoly kihívója az elnöki pozícióért,
és a FIFA fokozatosan hatalmas bevételekre tett szert.
Mióta a FIFA elnöke lett,
Havelange sok millió dolláros futballbirodalmat hozott létre.
Ehhez pedig luxusélet is járt.
Ekkor kezdett kialakulni az a kultúra,
hogy ezek az emberek szinte bárókként viselkedtek.
Múlt héten magángéppel repült Zürichbe Amerikából,
csak hogy beköszönjön.
Nagyon híres lett, hogy milyen luxuséletük van.
A legjobb autók, a legjobb hotelek.
A pénz nem számított.
Olyan volt, mintha Havelange a FIFA császára lenne.
A FIFA szinte összes bevétele az ISL-től származott,
a cégtől, amelyet Horst Dassler alapított,
az Adidas főnöke.
Az ISL kezeli a marketingjogokat, a stadionok reklámjait,
az összes kereskedelmi területet.
Tehát mostanáig nagyon sikeres volt a kapcsolata a FIFA-val.
És egész idő alatt
az ISL kenőpénzt fizetett Havelange-nak a FIFA elnökeként
a világbajnokságok marketingjogaiért.
A stáb elkezdett az ISL-ről beszélni. „Miért mindig az ISL?”
Rengeteg kérdést kaptam a sajtótól,
amelyekre többé-kevésbé helyesen kellett válaszolnom.
És egyre egyértelműbb lett, hogy valami nagyon nincs rendben,
igen, így volt, de nem tettük szóvá.
Blatter tudta, hogy az ISL fizet Havelange-nak,
mert 1,5 milliót véletlenül a FIFA-nak utaltak át,
és Blatter látta.
Az angol szövetség…
Blatter számára kis diadal volt,
mert most megmutathatta, hogy Havelange-t megvesztegették.
Ez bizonyította, hogy Havelange korrupt.
Ez volt a hab a tortán, a kandírozott cseresznye.
Csodaszép Sep Blatternek.
Később pedig megmutatta az ambícióit.
1994-ES FIFA LABDARÚGÓ-VILÁGBAJNOKSÁG
Pár évvel később éreztem, hogy kezd türelmetlenné válni.
Nem volt türelme kivárni, hogy Havelange távozni akarjon.
Egyszerűen elnök akart lenni. A többi nem volt fontos.
Blatter tudta, hogy Havelange korrupt, és a titkokat végül ki is használta.
Megállapodott Havelange-zsal,
aki beleegyezett, hogy még négy évig marad,
szabályosan távozik, és támogatni fogja Blattert.
Havelange tiszteletre méltó módon távozhatott,
és beteljesült Blatter álma, hogy a FIFA elnöke legyen.
Aljas egyezség volt.
A küldetésem a FIFA elnökeként lejár
az 1998-as franciaországi világbajnokság befejeződésekor.
Ez nagy személyes csalódás lehetett Havelange számára.
Elszomorít, hogy elmegy,
nem tudom elképzelni, hogy a FIFA nélküle is működhet.
Huszonegy év együtt, ezalatt szoros barátság szövődik,
és először meg kell emésztenem a hírt.
Sosem volt elég becsületes, hogy támogassa a FIFA elnökét,
akinek mindent köszönhetett.
Blatter története az árulás története.
Még beszélni is fárasztó róla.
Kihagyta!
Brazília a világbajnok!
Baggio mintha megfagyott volna,
alig mozdult.
Olaszország összetört. A brazilok örülnek.
Az egész kezdete…
Az 1990-es évek elején a FIFA végrehajtó bizottságának európai tagjai
elégedetlenek voltak azzal,
ahogy Havelange és Blatter a szervezetet vezette.
Ezért Lennart Johanssont jelölték
a FIFA elnökének 1998-ban.
A saját dolgomra koncentrálok. Fél éve mutattam be a programomat.
Az emberek tudják, mit ajánlok, és ez minden.
Nagyon népszerű volt a FIFA-nál, és úgy tűnik, támogatta Európa,
amely ma is a futballvilág piramisának a csúcsát jelenti.
Tehát komoly kihívás volt Blatternek.
Mit gondol Sepp Blatter úr jelöltségéről?
Kiváló főtitkárnak tartom.
Ha megnézzük, mit tanult Blatter Havelange-tól,
a legfontosabb talán a szavazatok számba vétele,
az, hogy a többi országnak is sok szavazata van.
A szavazatok pedig gyilkos csapdát jelentenek.
Nagy gyengesége ez a FIFA rendszerének,
amelyet igazából senki sem tudott megoldani.
Minden országnak egy szavazata van.
A CONMEBOL-nak például, a dél-amerikai szövetségnek,
amelynek része Brazília és Argentína,
kettő a legnagyobb futballnemzetek közül,
mindkettő sokszoros világbajnok,
csak tíz szavazata van a FIFA elnökválasztásán,
de a CONCACAF-nek,
a karib-tengeri szigetek miatt,
több mint 30 szavazata van az elnökválasztáson.
Ezért a FIFA elnökének, bárki is legyen, el kell érnie, hogy elégedettek legyenek.
És ki volt a CONCACAF elnöke annyi éven át?
Egy bizonyos Jack Warner.
PORT OF SPAIN, TRINIDAD ÉS TOBAGO
A Karib-tengeren két korszak van, a Jack előtti és utáni.
Jack előtt a Karib-térségben mindenki a maga dolgával törődött.
Huszonöt ország működött a CONCACAF és a FIFA kötelékében.
Amikor Jack megjelent, egyesítette a Karib-térséget,
és minden egyes nemzetnek,
függetlenül attól, hogy kicsik vagy olyan nagyok, mint Kuba,
megadta az összetartozás érzését.
Hitte, hogy a térségnek vb-t kell rendeznie.
Hitt abban, hogy amit megkap Európa, Afrika vagy Ázsia,
az a Karib-térségnek is jár.
Nagy volt a hatalma
Trinidad és Tobago labdarúgásában. Nélküle nem történt semmi.
A FIFA-nál most
muszáj szövetségeket kötni,
és ezen a módon elérhetjük, amit akarunk.
Warnernek volt egy segítője,
aki mindig mellette volt: Chuck Blazer.
Amikor elkezdtem az ügyet,
feltűnt, hogy Warnerről sok cikk szól,
de senki sem írt Blazerről.
Ez alternatív módszer a…
Nem focizott. Nem igazán sportolt semmit.
Semmit sem tudott a sportágról.
Sokkal jobban érdekelte a menedzsment.
Simlis fickó volt, értékesítő.
Ez volt a fő tehetsége.
A két gyereke focicsapatát edzette New Rochelle-ben,
és feltűnt neki, hogy sok gyerek focizik.
„Amerikában felfutott az érdeklődés a foci iránt.”
Megérezte a pénz szagát. Mindig ezt kereste.
A gyerekei focicsapatának edzőjéből
a futballszövetség munkatársa lett, a CONCACAF-é.
Ekkor került kapcsolatba Jack Warnerrel.
A név Észak- és Közép-Amerika és a Karib-térség Szövetségét jelenti.
Na most, a három zóna némileg eltérő.
Chuck segített Jacknek felismerni, hogy a Karib-térség a CONCACAF alvó óriása,
mivel egy ország egy szavazatot ad.
Ha a 40 országból álló szövetségben
25 karib-tengeri, és szervezettek,
nekik kell irányt adniuk a szövetségnek.
Chuck azt mondta,
ki kell találniuk, milyen struktúra működne számukra.
„Keressünk pénzt!”
Így aztán 1990-ben
Warner megnyerte a CONCACAF elnökválasztását,
és Chuck lett a főtitkár.
Szerintem már az érkezésekor korrupt volt, de a FIFA működését is kitanulta.
Alaposan megnőtt az étvágya.
Jack Chuckra támaszkodott, hogy tető alá hozza a tévés szerződéseket,
amelyekből meggazdagodhatott a szövetség, de főleg ők ketten.
Chuck mindenből kérte a részét.
A maffia minden üzletet lefölöz, és Blazer ugyanígy gondolkodott.
Tavaly két új verseny lebonyolítását is megkaptam…
Amikor a Karib-térségre építve elfoglalták a CONCACAF-et,
azonnal rájöttek arra is, hogy ez a nagy, együtt szavazó blokk
a FIFA választásain is felhasználható.
Annak, aki a FIFA elnöke akart lenni, a Karib-térségen át vezetett az útja.
Jack Warneren át vezetett az útja, mert nagy szavazótömböt uralt.
És nem csak uralta: rendkívül fegyelmezettek és hűségesek voltak hozzá.
Blatter világosan megértette,
hogy Jack mindig kiválóan tárgyal.
Jack pedig felismerte, hogy Blatter több előnyt jelent a Karib-térségnek.
Így aztán „testvérek” lettek.
Jack Warnernek lehetett volna ajánlatot tenni, hogy meggondolja magát.
Az a típus volt.
De az európaiak ezt nem tehették meg. Így már az indulásnál veszített.
Nagyon sajnálom, hogy Európa, az UEFA számára úgy tűnik,
hogy a határaikon túl nem létezik futball,
mindenkinek az UEFA-nak kell megfelelnie, nem pedig fordítva.
És ez egy nagy család.
Számomra ez gond.
Ő volt az egyik vezető, aki pénzt kért Lennart Johanssontól a szavazataikért.
Nyíltan.
Csak a saját anyagi érdekeit nézte.
Így aztán Blattert támogatta,
de reméltük, hogy ennek ellenére győzhetünk,
és reméltük, hogy egész Európa beáll mögénk.
Két jelölt, a svájci Joseph Blatter a svéd Lennart Johansson ellen.
Johansson világszinten szeretné alkalmazni európai stratégiáját.
Az európai tornák fejlesztése fűződik a nevéhez.
De folyton ébernek kell lenned,
mert nem igazán bízhatsz az emberekben.
Kevesen vannak, akik nem nyitottak a véleményük megváltoztatására.
KÉT HÓNAPPAL A FIFA ELNÖKVÁLASZTÁSA ELŐTT
Michel Platini csatlakozott Sepp Blatter kampányához
ma reggel Párizsban. Bejelentette, hogy támogatja Blattert
elnöki kampányában.
Blatter azt gondolta: „Nem vagyok túl népszerű.
Bár svájci vagyok, egyáltalán nem vagyok népszerű az európai szövetségek körében.
Blatter tudta, hogy eléggé unalmas futballpolitikusnak tartják,
és arra jutott, hogy ott van Michael Platini,
aki játékosként visszavonult,
és a sportpolitikában szeretné folytatni.
„Kiváló választás lenne vele indulni.”
Platini forradalmasította a francia focit.
És nem csak a pályán, hanem a pályán kívül is.
Hihetetlenül technikás játékos volt,
és ez egyedülállóvá tette.
Aztán megismerte Blattert, és lenyűgözte a munkatempója.
Ekkor merült fel a Platini-Blatter jelölés ötlete.
A világ legjobb játékosainak listáján
nagyon előkelő helyen szerepelt.
Azt mondta: „Egymilliót érek.”
Azt mondtam, „Jó, egymillió.” És kezet fogtunk rá.
- Oké. - Oké.
Platini szerepe nagyon fontos volt Európában,
mert Blatter győzelme egyáltalán nem volt biztos.
Blatter állt rosszabbul.
A választási kongresszus előtt pár hónappal láttuk,
hogy Blatter le van maradva.
Ázsiában döntetlen volt az állás.
Számos szövetség támogatta Johanssont.
Azt gondoltuk, hogy Afrika és Európa közt olyan erősek a kötelékek,
hogy minden afrikai ország Lennartra fog szavazni.
De különös dolgok történtek.
Mosolyt kérek!
Áprilisban Blatter azzal hívott fel,
hogy Emmanuel, segíts, hogy szerezzünk afrikai szavazatokat?
Azt mondtam: „Figyelj, kemény ellenfeled van.
Johansson szoros kapcsolatokat ápol a CAF-fel,
az Afrikai Labdarúgó-szövetséggel.
De egy dolgot talán megpróbálhatunk.”
Dél-Afrikába repültem,
hogy találkozzak a dél-afrikai szövetség elnökével.
Azt mondom: „Oli, szükségem van a segítségedre. Figyelj!
Itt a remek lehetőség Dél-Afrikának, mint nemzetnek,
és neked elnökként a világbajnokság megrendezésére.
Ha jól döntesz, garanciát vállalunk rá.”
Azt mondta: „Ha ez igaz,
nem csak Dél-Afrika hangját hozom nektek,
hanem a COSAFA 14 tagjáét is.”
Azt mondom: „Bingó!”
Felhívtam Seppet. Azt mondtam: „Megegyeztünk.”
A pénz számít. Közvetlenül vagy közvetve.
És a világbajnokság odaígérése szintén pénzre tett ígéret.
Sepp Blatter egy másik fontos szövetségese Mohamed Bin Hammam volt.
Katari üzletember volt, és lényegében a kampányfőnöke.
Egyértelműen ambiciózus volt,
és mindent feltett Blatterre az 1998-as választáson.
Gazdag ember.
Nagyon befolyásos, nagy a hatalma.
Mindig megszerzi, amire szüksége van.
Bin Hammam tisztességes volt, ha megkötött egy alkut.
Blatter rájött, milyen fontos figura.
Ha megígért valamit, be is tartotta.
Együttműködtem vele a kapcsolataimat,
az afrikai és ázsiai barátaimat felhasználva,
hogy több szavazatot szerezzünk.
Úgy szolgáltam, ahogy előtt senki egész életében.
PÁRIZS, FRANCIAORSZÁG
Többen is beszámoltak arról, hogy barna borítékok cserétek gazdát
a FIFA hoteljében.
Sok afrikai ország váltott tábort közvetlenül a kongresszus előtt.
Ebben talán bizonyos pénzeknek is szerepe volt.
Sok szó esik nagy összegekről,
melyeket párizsi hotelszobákba vittek ki.
Igen, így volt.
Így volt.
- Mit lehet tenni? Ez… - Ez akkor pletyka vagy igaz?
Nem, tényleg így volt. Igen. Igaz.
A FIFA ELNÖKVÁLASZTÁSÁNAK NAPJA 1998. JÚNIUS 8.
Jó reggelt!
Jó reggelt! Hogy vagy?
Jó napot, Blatter úr!
Hölgyeim és uraim, köszöntöm önöket a FIFA 51. kongresszusán Párizsban.
További időhúzás helyett meg is adnám a szót Havelange úrnak.
Ezzel elkezdjük a választást.
Két jelöltünk van.
A FIFA főtitkára, Sepp Blatter úr,
és az UEFA elnöke, Lennart Johansson úr.
Köszönöm, elnök úr.
A futball családjának új vezető kell.
Amikor világszerte kampányoltam,
amikor találkoztam a küldöttekkel,
nem ígértem pozíciókat, szerződést,
tornákat, pénzt vagy bármilyen más segítséget.
És nem akartam pénzügyi támogatást ígérni bizonyos szövetségeknek,
amelyek jogosan megkapják ezt.
Ígéretek helyett
a programomat és a fő üzeneteimet hangoztattam.
Demokrácia, szolidaritás és átláthatóság.
Tizenkét percet kaptunk a programunk bemutatására.
Johansson tíz percig vagy tovább is beszélt.
Csak mondta és mondta.
És meg volt győződve arról, hogy megválasztják.
Ha rám szavaznak, a tiszta futballra és a tiszta FIFA-ra szavaznak.
Ha rám…
Én rövidebbre fogtam, nagyon rövidre,
és azzal kezdtem: „Ismertek.”
Jómagam a fejlesztési munka folytonosságát ígérem,
amelyet Havelange úr és a stábja folytatott,
és amelyhez én is hozzájárultam az elmúlt években.
Aztán azt mondtam, ha megválasztanak,
világbajnokságot rendezünk Afrikában.
Ezzel be is fejeztem.
Köszönöm mindenkinek.
Aztán megkezdtük a szavazást.
Algéria.
Argentína.
Bahama-szigetek.
Bahrein.
Hölgyeim és uraim, íme a szavazás első fordulójának eredménye.
Az egyik jelöltnek meg kell szereznie a szavazatok kétharmadát,
ami 128 szavazat.
Joseph Blatter úr,
111 szavazat.
Lennart Johansson úr
80 szavazat.
Emiatt folytatnunk kell a szavazást a második fordulóval.
Kedves barátaim, sajnálom, de ez 111-80.
A meccs eldőlt, inkább menjünk ebédelni!
Köszönöm szépen.
Azonnal megértettük, hogy ennyi volt.
Afrika hirtelen módosított a támogatásán,
és néhány európai ország is…
meggondolta magát és nem támogatták az elnöküket,
ezért úgy gondolta, elárulták,
és úgy gondolom, semmi értelme
úgy harcolni, hogy kezdettől tudod,
hogy veszíteni fogsz.
Meglepett, hogy azok az emberek, akikkel beszéltem,
és akik azt mondták, rám szavaznak, végül nem ezt tették.
Emiatt gondolom azt, hogy Blatter mesterien rendezte meg a dolgot.
Én voltam a legboldogabb a teremben.
Egyszerűen felálltam, és azt mondtam: „Győzelem! Számunkra itt a felszabadulás!”
Mindennél jobban vágyik arra, hogy a figyelem középpontjában legyen.
És ez…
a bukását okozhatta volna, de nem így lett.
Ha Johanssont választották volna meg a FIFA elnökének,
biztosan elkerültük volna a ma ismert botrányos dolgokat.
Az UEFA reakciója utána az volt…
Emlékszem.
Sosem felejtem el.
„Ez egy győzelem.
De soha többé nem választanak meg elnöknek. Soha többé.”
Blatterrel és Havelange-zsal kezdődött el.
És az 1998-as választás volt az alap,
amelyre minden további dolog épült.
A FIFA káosza folytatódik,
Mohammed Bin Hammam diktatúrával vádolja Sepp Blattert.
Kérem a biztonságiakat!
Azt mondani, hogy megvesztegettem valakit,
teljes tévedés.
Mije van Blatter ellen?
- Nem kommentálom. - Miért nem kommentálja?
Ne hajtogassák, hogy a FIFA korrupt! A FIFA nem korrupt.
Úgy érzem, cserben hagytak. Undorodom ettől. Elegem van.
Ami sok, az sok.
Milyen a kapcsolata Jack Warnerrel?
Nyilván megszakadt.
Már elmondtam. A FIFA érzi majd a gyilkos cunamit.
Higgyék el, ez még nem az.
A feliratot fordította: Vass András